text: Quant Cléomadès l'entendi,
   Moult courtoisement respondi :
   "Dame, de vostre loement
   PageV02P024
   Et dou courtois ensaignement
   Que m'avez fait, moult vous merci ;
   Et, se je puis partir de ci,
   Vostre chevaliers à tous jours Devieng, et ici et aillours.
   Bien voi que vous pitié avez
   De moi, et que vous me loez
   Pour bien tout ce que vous me dites.
   Mais, puisque ne puis estre quites 
   De la bataille en autre guise
   K'ainsi k'en faites la devise,
   J'aim miex à faire la bataille
   Que je m'armeüre lor baille
   Ne mon cheval. Pas ne l'auront
   Jusqu'à tant que conquis m'auront ;
   Folio38v
   Car moult honteusement iroie
   Se à pié de céens partoie.
   Ne n'est pas chose aferissant
   De chevalier à pié alant."
  